**Alūksnes novada atklātais orientēšanās čempionāts’ 2022**

 **NOLIKUMS - IELŪGUMS**

**1. Mērķis un uzdevumi**

1.1. Veicināt Alūksnes novada un kaimiņu novadu iedzīvotāju iesaistīšanos aktīvās sporta nodarbībās.

1.2. Popularizēt orientēšanās, kā veselību veicinošu sporta veidu.
1.3. Sekmēt novada orientieristu meistarības izaugsmi un noskaidrot labākos sportistus.

**2. Laiks un vieta**

**Sacensības notiek 2022.gada 24.septembrī no plkst. 12.30 līdz 15 Alūksnes novada Alsviķu pagastā, Strautiņu apkārtnē, ~ 1km no a.p. ”Dzeņi”, pie pagr. uz NBS mācību poligonu ”Lāču sils”**

**3. Organizatori**

Čempionātu organizē orientēšanās klubs „Alūksne” sadarbībā Alūksnes novada pašvaldību. Čempionāta galvenais tiesnesis un distanču veidotājs - Vilnis VEĻĶERIS (tālr. 29273114).

**4. Dalībnieku grupas un aptuvenie distanču garumi**

Čempionātā noteiktas sekojošas meistarības un vecuma grupas, aptuvenie distanču garumi un dzimšanas gadi:

|  |  |  |  |  |
| --- | --- | --- | --- | --- |
| **Grupa** | Km | **Grupa** | Km | Vecums |
| **VA** | ~ 7,0 | **SA** |  ~5,0 | Atklātā grupas |
| **VB** | ~ 6,0 | **SB** | ~ 4,0 | 2005.g.dz.un vec. |
| **VC**  | ~ 4,0 | **SC** | ~ 3,5 | 2005.g.dz.un vec. |
| **VH**  | ~ 3,5 | **SH** | ~ 3,0 | 2005.g.dz.un vec. |
| **V35** | ~ 6,5 | **S35** | ~ 5,0 | 1987.g.dz.un vec. |
| **V45** | ~ 6,0 | **S45** | ~ 4,5 | 1977.g.dz.un vec. |
| **V55** | ~ 5,0 | **S55** | ~ 4,0 | 1967.g.dz.un vec. |
| **V65** | ~ 4,0 | **S65** | ~ 3,5 | 1957.g.dz.un vec. |
| **V16** | ~ 5,5 | **S16** | ~ 4,5 | 2006.g.dz.un jaun. |
| **V14** | ~ 4,0 | **S14** | ~ 3,5 | 2008.g.dz.un jaun. |
| **V12** | ~ 2,5 | **S12** | ~ 2,5 | 2010.g.dz.un jaun. |
| **V10\*** | ~ 2,0 | **S10\*** | ~ 2,0 | 2012.g.dz.un jaun. |

☞ VS H\* - vienkārša distance dalībniekiem iesācējiem ar nelielām orientēšanās iemaņām;

☞ VS10\*- ļoti vienkārša distance bērniem.

☞**Dalībnieki paši ir atbildīgi par savu veselības stāvokli un risku gūt traumas sacensību laikā!**

**5.Sacensību norise**

 **Sacensības notiek pēc spēkā esošajiem Latvijas orientēšanās federācijas Noteikumiem un šo sacensību Nolikuma.**

**Dalībnieki startē sev izdevīgā laikā no pulksten 12.30 līdz 15. Finišu slēdz 16, pēc tam dalībnieka rezultāts netiks vērtēts. Pirms starta dalībnieki saņems savas distances leģendas. Distances visām grupām būs savienotas, kartes ievietotas plastikāta maisiņos.Starta intervāls starp vienas grupas dalībniekiem ne mazāks kā 2 min.**

 **6. Karte, sacensību apvidus**

**Karte koriģēta 2022.gada vasarā. Apvidus pārsvarā priežu mežs ar lielām un vidējām reljefa formām. Izteikts un regulārs ceļu un meža kvartālstigu tīkls. Vietām arī augstie purvi, kas pārsvarā sausi un viegli šķērsojami. Vairākās vietās jauni izcirtumi. Kartes mērogs visām grupām 1: 10 000, augstumlīknes ik pēc 2,5 m. Pārsvarā labas skriešanas iespējas.**

**7. Vērtēšana un apbalvošana**

Sacensību rezultātus visās grupās vērtē individuāli. Ar čempionāta medaļām, neatkarīgi kādu klubu vai valsti dalībnieks pārstāv, tiek VS A, B, kā arī VS 12, 14, 16 un VS 35, 45, 55, 65 grupu I – III vietu ieguvēji, bet ar čempionāta diplomiem apbalvo pārējo Nolikumā minēto grupu I – III vietu ieguvējus. Medaļas un diplomi tiks pasniegti HORIZNTS seriāla 20.kārtas laikā, Alūksnes novada ziemas sporta centrā ”Mežinieki”.

**8. Pieteikšanās**

Pieteikšanās sacensībām notiek sacensību vietā sekretariātā un ne vēlāk kā līdz pulksten 14.30.

**9. Vispārīgie sacensību noteikumi**

9.1. Sacensībās var piedalīties ikviens orientierists un startēt sacensībās atbilstoši vecuma meistarības grupu iedalījumam.

9.2. Par nepilngadīgo sacensību dalībnieku startu atbildību uzņemas un ar parakstu apliecina vecāki vai likumīgais pārstāvis.

9.3. Katrs sacensību dalībnieks, saņemot sacensību dalībnieka numuru, ar savu parakstu apliecina, ka uzņemas pilnu atbildību par savu vai sevis pārstāvētā nepilngadīgā veselības stāvokļa atbilstību sacensību distances veikšanai, ka ievēros sacensību noteikumus un sacensību nolikumu.

9.4. Organizatori un visi pārējie, kuri ir iesaistīti sacensību organizēšanā, neatbild par jebkādiem tiešiem, netiešiem, neparedzamiem vai paredzamiem fiziskiem un/vai materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā.

Organizators neuzņemas atbildību par iespējamām traumām un citiem nelaimes gadījumiem distancē.

9.5. Apstiprinot savu dalību sacensībās ar parakstu, dalībnieki atsakās no jebkādu pretenziju izvirzīšanas pret organizatoriem vai citām pasākuma organizēšanā iesaistītām personām iespējama nelaimes gadījuma vai materiālo zaudējumu rašanās gadījumā, kā arī nemēģina atgūt zaudējumus tiesas vai savādākā ceļā.

9.6. Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības.

9.7. Strīdu gadījumā dalībniekam var tikt lūgts uzrādīt personu apliecinošu dokumentu, kur ir norādīti dzimšanas dati.

9.8. Čempionātā uzrādītie rezultāti tiks vērtēti arī HORIZONTA seriāla kopvērtējumā, kas ir kā seriāla 19.kārta

**10.Publicitāte un privātums**

10.1. Sacensību laikā var tikt fotografēts un filmēts.

10.2. Piesakoties sacensībām, dalībnieki apliecina, ka organizatoriem ir tiesības izmantot sabiedrisko attiecību un reklāmas mērķiem sacensību laikā uzņemtās fotogrāfijas un videomateriālus bez saskaņošanas ar tajos redzamajiem cilvēkiem, kā arī piedāvāt dalībniekiem iespēju lejuplādēt foto un video.

10.3. Piesakoties sacensībām, dalībnieki apliecina, ka neiebilst dalībnieku saraksta un rezultātu publicēšanai sacensību mājas lapā.

10.4. Publiski redzamajā dalībnieku sarakstā tiek norādīts dalībnieka vārds, uzvārds, dzimums un distance.